s.n. 1917, 04 Maart. L'écho: journal régional hebdomadaire. Geraadpleegd op 15 november 2019, op https://nieuwsvandegrooteoorlog.hetarchief.be/nl/pid/v69862d74t/ Die Duitse nasionale rugbyspan is die internasionale rugbyspan van Duitsland. Die span het vir die eerste keer in 1927 teen Frankryk gespeel, maar kon tot dusver nog nie vir die Rugbywêreldbeker kwalifiseer nie. Rugby word in Duitsland deur die Duitse Rugbybond (Duits: Deutscher Rugby-Verband) bestuur. Die Duitse rugbyspan is tans (17 Desember 2019) 28ste op Wêreldrugby se wêreldranglys gelys.
Unie Duitse Rugbybond
Bynaam(e) Schwarze Adler (Swart arende)
Meeste toetse Samy Fuchsel (47)
Meeste punte Raynor Parkinson (335)
Meeste drieë Jaco Otto (25)
(Parys, Frankryk; 17 April 1927)
(Heidelberg, Duitsland; 12 November 2005)
(Krasnodar; Rusland; 16 April 2000)
Duitsland se grootste prestasie in rugby is waarskynlik die silwermedalje wat hul tydens die Olimpiese Somerspele in 1900 in Parys gewen het.
Duitsland, verteenwoordig deur SC 1880 Frankfurt, tydens die Olimpiese Somerspele 1900 in Parys
Duitsland neem as ’t ware reeds sedert die tweede moderne Olimpiese Spele, wat in 1900 saam met die Wêreldtentoonstelling in Parys gehou is, aan internasionale rugby deel en het by dié geleentheid met 17–27 teen die gashere verloor om die silwermedalje met Engeland te deel. Aangesien daar in die 19de eeu nog nie ’n Duitse nasionale span was nie het SC 1880 Frankfurt namens die Duitse Keiserryk gespeel.
Die eerste wedstryd deur ’n amptelike nasionale Duitse span het weer in Frankryk op 17 April 1927 plaasgevind. Die Duitse span het met 5–30 teen Frankryk verloor. In daardie tydperk het Duitsland nog agt keer teen Frankryk gespeel. In 1929 het die span twee keer teen Spanje, in 1931 teen Tsjeggo-Slowakye en in 1933 teen Nederland gespeel. Op 2 Januarie 1934 in Parys en op 25 Maart 1934 in Hannover het die stigting van die Internasionale Amateurrugby Federasie (FIRA van Frans: Fédération Internationale de Rugby Amateur) plaasgevind. Dié rugbyfederasie, wat op die inisiatief van Frankryk gestig is, nadat dié land uit die Vyfnasies geskop is, het ook België, Italië, Katalonië, Nederland, Portugal, Roemenië en Spanje ingesluit. Ná die stigting van FIRA speel Duitsland tot met die uitbreek van die Tweede Wêreldoorlog intensief teen ander FIRA-lede: Die Duitse span speel vanaf 1936 drie keer teen Roemenië en ses keer teen Italië, in 1937 teen België, nog ses keer teen Frankryk, twee keer teen Nederland en een keer teen Tsjeggo-Slowakye. Die laaste wedstryd tydens die Tweede Wêreldoorlog het op 5 Mei 1940 in Stuttgart teen Italië plaasgevind. Duitsland het ’n positiewe rekord teen alle lande behalwe Frankryk gehad.
Die eerste naoorlogse wedstryd het op 2 Maart 1952 in Hannover teen België plaasgevind, ’n wedstryd wat Duitsland met 16–9 gewen het. Die Duitse span moes ná die oorlog uitvind dat die land as gevolg van die oorlog en die heropbou ná die oorlog sy posisie en status op die kontinent verloor het. Frankryk het tot 1969 byna altyd met ’n B-span teen Duitsland gespeel en nogtans geseëvier; Italië was ook heelwat beter as Duitsland en slegs Spanje en Roemenië was op dieselfde vlak.
Duitsland teen Kanada tydens die Rugbywêreldbeker 2019-kwalifikasie in Marseille, Frankryk, 2018
In November 1988 is die Duitse Rugbybond saam met 95 ander lande in die Internasionale Rugbyraad opgeneem wat gelei het tot Duitsland se eerste deelname in 1989 aan die kwalifiseringsrondtes vir die Rugbywêreldbeker 1991. Duitsland het egter reeds in die eerste rondte uitgeval met ’n 6–12-nederlaag teen Nederland in Heidelberg.
In 1989 en 1990 het die span vir die eerste keer teen spanne buite Europa gespeel: Teen Wes-Samoa en Namibië moes die Duitse span groot nederlae verduur (onderskeidelik 9–55 en 7–54).
Vir kwalifisering vir die Rugbywêreldbeker 1999 het die Duitsers twee van die wedstryde in die land se groep gewen en twee verloor:
4 Oktober 1997 in Andorra met 56–11
19 Oktober 1997 tuis teen Tsjeggië met 31–17
4 April 1998 in Portugal met 6–30
26 April 1998 tuis teen Spanje met 9–24
Die kwalifisering vir die Rugbywêreldbeker 2003 het as volg afgeloop: weereens twee seges en twee nederlae, die 3de plek uit 5 in Europa-Groep B. Die span haal dus nie die volgende rondte nie:
21 Oktober 2001 in Swede met 10–32
10 November 2001 tuis teen Denemarke met 34–24
24 November 2001 tuis teen Letland met 44–0
6 April 2001 in Pole met 12–20.
13 November 2004 in Moldowa met 27–18
27 November 2004 tuis teen Luxemburg met 96–0
2 April 2005 tuis teen Denemarke met 56–0
23 April 2005 in Oostenryk met 69–9
29 Oktober 2005 in Malta met 43–0
12 November 2005 tuis teen Serwië-Montenegro met 108–0
22 April 2006 in Kroasië met 25–15
29 April 2006 tuis teen België met 33–15
Die span moes daarna in twee uitspeelwedstryde teen die wenner van Groep-A, Spanje, speel:
13 Mei 2006 in Heidelberg wen Duitsland met 18–6
27 Mei 2006 in Madrid verloor Duitsland met 10–36
Spanje het Duitsland dus met ’n beter punteverskil uitgeskakel. Spanje is later deur Roemenië en Georgië in die vyfde rondte uitgeskakel.
Nadat die nasionale rugbyspanne van België, Roemenië en Spanje tydens hul kwalifiseringsrondtes ontoelaatbare spelers ingespan het, is hulle vir elke wedstryd met hierdie spelers beboet deur punte wat afgetrek is. Vervolgens het Rusland onmiddellik vir die Rugbywêreldbeker 2019 gekwalifiseer, terwyl Duitsland, ondanks redelik hoë nederlae, tot die volgende rondte gevorder het. Duitsland, wat as naaswenner van die uitspeel geëindig het, het die Rugbywêreldbeker 2019 egter net-net misgeloop, nadat hulle die beslissende wedstryd teen Kanada verloor het.
Duitsland het teen 17 Desember 2019 152 van hulle 341 toetswedstryde gewen, ’n wenrekord van 44,57%.
Duitsland se toetsrekord teen alle lande: (Korrek op 17 Desember 2019)
Switserland 5 5 0 0 100
↑ "Most matches" (in Engels). ESPNscrum. Geargiveer vanaf die oorspronklike op 12 Mei 2020. Besoek op 17 Desember 2019.
↑ "Most points" (in Engels). ESPNscrum. Geargiveer vanaf die oorspronklike op 12 Mei 2020. Besoek op 17 Desember 2019.
↑ "Most tries" (in Engels). ESPNscrum. Geargiveer vanaf die oorspronklike op 12 Mei 2020. Besoek op 17 Desember 2019.
↑ "World Rugby Rankings" (in Engels). Wêreldrugby. Geargiveer vanaf die oorspronklike op 4 Junie 2020. Besoek op 17 Desember 2019.
↑ Rugby Football History. "Rugby at the Olympics" (in Engels). Geargiveer vanaf die oorspronklike op 8 Junie 2020. Besoek op 17 Desember 2019.
↑ "Independent Appeal Committee decision regarding Romania and Spain". Wêreldrugby (in Engels). 6 Junie 2018. Geargiveer vanaf die oorspronklike op 7 April 2019. Besoek op 17 Desember 2019.
↑ "Russia handed 2019 World Cup spot" (in Engels). ESPNscrum. 15 Mei 2018. Geargiveer vanaf die oorspronklike op 20 September 2019. Besoek op 17 Desember 2019.
↑ "Russia handed World Cup place as Romania penalised for ineligible player" (in Engels). The Guardian. 15 Mei 2018. Geargiveer vanaf die oorspronklike op 21 September 2019. Besoek op 17 Desember 2019.
↑ 9,0 9,1 "International Rugby Union Statistics – Germany" (in Engels). ESPNscrum. Geargiveer vanaf die oorspronklike op 12 Mei 2020. Besoek op 17 Desember 2019.
Ontsluit van "https://af.wikipedia.org/w/index.php?title=Duitse_nasionale_rugbyspan&oldid=2206023"
Last edited on 15 Junie 2020, at 08:37
Die bladsy is laas op 15 Junie 2020 om 08:37 bygewerk.